RJH บวกกว่า 3% โบรกฯมองปรับเพิ่มประมาณการกำไรปี 59-60 ลุ้นมาร์จิ้นดีกว่าคาด
RJH บวกกว่า 3% ล่าสุด ณ เวลา 11.23 น. ราคาอยู่ที่ 23.10 บาท บวก 0.70 บาท หรือ 3.12% สูงสุดที่ 23.20 บาท ต่ำสุดที่ 22.40 บาท มูลค่าซื้อขายที่ 108.19 ล้านบาท โบรกฯ แนะ “ซื้อ” ชูเป้า 30 บ. มองปรับเพิ่มประมาณการกำไรปี 59-60 ลุ้นมาร์จิ้นดีกว่าคาด
28 ก.ย. 2559

ผู้สื่อข่าวรายงานว่า ราคาหุ้นบริษัท โรงพยาบาลราชธานี จำกัด (มหาชน) หรือ RJH ณ เวลา 11.23 น. ราคาอยู่ที่ 23.10 บาท บวก 0.70 บาท หรือ 3.12% สูงสุดที่ 23.20 บาท ต่ำสุดที่ 22.40 บาท มูลค่าซื้อขายที่ 108.19 ล้านบาท ขณะที่ดัชนีตลาดหุ้นไทยโดยรวมลบ 0.07%
 
 
ด้าน บล.บัวหลวง ระบุในบทวิเคราะห์ฯแนะ “ซื้อ” หุ้น บมจ.โรงพยาบาลราชธานี (RJH) ปรับราคาเป้าหมายขึ้นเป็น 30 บาท ตามการปรับกำไรปี 2559-2560 ขึ้น 5% และ 10% เป็น 154-185 ล้านบาท ตามลำดับ คิดเป็นการเติบโตเฉลี่ย 50%/ปี (CAGR) เพราะมาร์จิ้นมีโอกาสดีกว่าคาด จากการประเมินเบื้องต้นคาดผลการดำเนินงาน QTD ของบริษัทเห็นการเติบโตขึ้น ทั้งจำนวนและมาร์จิ้น
นอกจากนี้ ประมาณการใหม่มีโอกาสปรับขึ้นได้อีกจาก การที่โรงพยาบาล RJH โรจนะ ยื่นขอ มาตรฐาน HA1 (Hospital accreditation) หากได้รับในปีหน้า จะช่วยหนุนโควต้าฐานลูกค้าประกันสังคงเพิ่มขึ้นได้อีก 10% ปัจจุบันราคาหุ้นเทรดบน P/E เทียบเท่ากลุ่มฯ ที่ 36 เท่า แต่มองว่าบริษัทมีการเติบโตที่ดีกว่ากลุ่มฯ